Nacia Parko Etoŝa. *Ethosa Pan* indikas la halofitarojn.
La **etoŝa-salebenaĵaj halofitaroj** estas tersupraĵa ekoregiono el la sudafrik-savana ekoprovinco de la afrotropisa ekozono laŭ la tipologio de la Monda Natur-Fonduso (WWF). Biome la ekoregiono apartenas al inunditaj herbejoj kaj savanoj de norda Namibio.

Priskribo
---------

La ekoregiono okupas surfacon de 7 200 kvadrataj kilometroj ene de Nacia Parko Etoŝa. Ĝi estas tute ĉirkaŭata de la ekoregiono "angolaj mopanearoj". La depresio de Etoŝa estas sala dezerto, reziduo de praa pliocena lago. Kutime la grundo estas kovrata de blanka fendiĝita argilo. Pluraj fontoj de nesala akvo altiras diversajn speciojn de grandaj mamuloj, speciale dum la seka sezono. En la pli pluvoriĉaj jaroj la depresio transformiĝas en supraĵan lagon precipe danke al la enfluo de tri riveroj : Ekuma, Oŝigambo kaj Omuramba Ovambo, kvankam la profundeco ne superas metron, kaj la saleco estas alta. Krom la depresio de Etoŝa, aliaj pli malvastaj najbaraj depresioj estas inkludataj en la ekoregiono, kiaj la depresioj de *Fisher*, oriente, kaj tiuj de *Natukanaoka* kaj *Okahakana*, okcidente.

La tre variebla jara precipitaĵo sumiĝas je 430 mm; la plimulto okazas somerfine, inter januaro kaj avrilo. Oni diferencigas tri sezonojn : unu varmegan kaj humidan inter januaro kaj avrilo; unu malvarmetan kaj sekan inter majo kaj aŭgusto; kaj unu varmegan kaj sekan inter septembro kaj decembro. La temperaturo somere povas superi 40  ℃ kaj vintre malpliiĝi al 0  ℃. La ventegoj estas oftaj vintrofine kaj provokas polvonubojn.

Flaŭro
------

Pejzaĝo de Etoŝa Salebenaĵo.
La ekoregiono estas praktike senvegetaĵara. Nur maldika tavolo de cianobakterioj kovras la surfacon dum la pluva sezono.

Oni trovas iujn halofitojn adaptatajn al la alta saleco kiajn *Sporobolus salsus* kaj malpli ofte, *Sporobolus spicatus*, *Odyssea paucinervis*, *Atriplex vestita*, *Sporobolus tenellus*, *Sporobolus virginicus* kaj la arbusto *Suaeda articulata*. Ankaŭ ĉeestas unujaraj plantoj kiaj *Chloris virgata*, *Diplachne fusca*, *Dactyloctenium aegyptium* kaj *Eragrostis porosa*.

Je la bordoj vegetas arbeda savano, dominata de *Acacia nebrownii*. Aliaj ĉeestantaj specioj estas *Monechma tonsum*, *Monechma genistifolium*, *Petalidium engleranum*, *Leucospaera bainesii* (akantacoj), *Salsola tuberculata* (amarantacoj) kaj *Aloe littoralis*.

En la malpli salecaj terenoj troviĝas malfermaj herbejoj kun *Cynodon dactylon*, *Eragrostis micrantha*, *Eragrostis rotifer*, *Diplachne fusca* kaj *Chloris virgata*.

Sude kaj okcidente la arbo dominanta estas la mopaneo (*Colophospermum mopane*); oriente estas pli da varieco kaj abundo en la arba vegetaĵaro, kun specioj kiaj *Terminalia prunoides*, *Lonchocarpus nelsii* (fabacoj) kaj *Spirostachys africana* (eŭforbiacoj). Apud la fontoj oni renkontas ankaŭ la palmon *Hyphaene ventricosa*.

Faŭno
-----

La solaj grandaj bestoj kiuj vivas en la saleca depresio estas la strutoj (*Struthio camelus*), kiuj nestumas tie por eviti la karnomanĝulojn.

Danke al sia mallonga vivociklo kaj al siaj ovoj rezistemaj al sekiĝo, certaj krustacoj ankaŭ vivas ene de la halofitaro. Iuj kapablas eloviĝi, kreski kaj ovumi en unu sola tago.

Ĉe la bordoj de la depresio povas troviĝi sciuredoj.

Ĉe la fontoj de nesala akvo, precipe en la suda parto kaj dum la sekaj vintraj monatoj, ĉeestas granda diverseco de grandaj mamuloj. La burĉela zebro (*Equus quagga burchelli*), la blua gnuo (*Connochaetes taurinus*), kaj la saltema antidorko (*Antidorcas marsupialis*) estas la plej abundaj. Ankaŭ ĉeestas la afrika elefanto (*Loxodonta africana*), la ĝirafo (*Giraffa camelopardalis*), la nigra rinocero (*Diceros bicornis*), la gazela retkornulo (*Oryx gazella*), la elando (*Taurotragus oryx*), la granda kuduo (*Tragelaphus strepsiceros*), la kaprikorna raficero (*Raphicerus campestris*), la Kirk-antilopo (*Madoqua kirkii*), la impalo (*Aepyceros melampus*), la leono (*Panthera leo*), la leopardo (*Panthera pardus*), la gepardo (*Acinonyx jubatus*), la makulita hieno (*Crocuta crocuta*), la bruna hieno (*Hyaena brunnea*), la nigradorsa ŝakalo (*Canis mesomelas*) kaj la kurtorela otociono (*Otocyon megalotis*).

Dum la periodoj de escepte abundantaj pluvoj, kiam la saldezerto transformiĝas en supraĵan lagon, aperas grandaj bandoj de blankaj pelikanoj (*Pelecanus onocrotalus*) kaj flamengoj (*Phoenicopterus*). Tiu ekoregiono estas unu el la du solaj ejoj de Suda Afriko kie reproduktiĝas la roza flamengo (*Phoenicopterus roseus*) kaj la malgranda flamengo (*Phoenicopterus minor*).

Endemiismo
----------

*Agama etoshae* (agamedoj), reptilio de dek kvar centimetroj de longo, nutriĝas de koleopteroj kaj termitoj en la sablaj grundoj de la ĉirkaŭaĵo de la saleca depresio. Ĝi estas la sola endemia besto de la ekoregiono.

Minacoj kaj konservado
----------------------

La ekoregiono estas vundebla. La ĉefaj minacoj estas la uzado de pesticidoj kaj insekticidoj, la fiŝkaptado kaj la efiko de la turismo.

La ekoregiono tute troviĝas ene de la Nacia Parko Etoŝa. Plie, ĝi estas malsekejo protektata de la Ramsar-Interkonsento.

Vidu ankaŭ
----------

* Ekologia klasifiko de la tersupraĵoj
* Konservada stato de ekoregiono

  


| Afrotropisaj inunditaj herbejoj kaj savanoj |
| --- |
| AT0902 Etoŝa-salebenaĵaj halofitaroj | [[Dosiero:Flago-de-Namibio.svg|border|link=|{{{1|20px]] Namibio |
| AT0905 Saharaj inunditaj herbejoj |  Sud-Sudano |
| AT0907 Zambezaj inunditaj herbejoj |  Angolo,  Bocvano,  Demokratia Respubliko Kongo,  Malavio,  Mozambiko,  Tanzanio,  Zambio |

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| v • d • rAfrotropisaj ekoregionoj laŭ ekoprovinco |
| --- |
| Sahela-sudana ekoprovinco | AT0201 :Verdakabaj sekaj arbaroj  •  AT0705 :Orient-sudana savano  •  AT0713 :Sahela savano de akacioj  •  AT0722 Okcident-sudana savano  •  AT0905 :Saharaj inunditaj herbejoj  •  AT1008 Etiopaj montaraj arbustetaroj  •  AT1010 :Jos-altebenaĵa arbara-herbeja mozaiko  •  AT1303 :Orient-saharaj montar-kserofitaraj duonarbaroj  •  AT1304 :Eritrea marborda dezerto  •  AT1305 :Etiopaj kserofitaj herbejoj kaj arbustaroj  •  AT1318 :Sokotraj kserofitaroj  •  Lago Tana en Etiopujo  • 
 |
| Sudaraba ekoprovinco | AT1321 : Sudokcident-arabaj montaraj duonarbaroj  • 
 |
| Afrik-arbara ekoprovinco | AT0102 :Atlantik-marbordaj ekvatoraj arbaroj  •  AT0103 :Kamerunaj montarbaroj  •  AT0104 :Centra-kongaj malaltaĵaj arbaroj  •  AT0106 :Kros-niĝeraj transiraj arbaroj  •  AT0110 : Orient-kongaj marĉarbaroj  •  AT0111 :Orient-gvineaj arbaroj  •  AT0114 :Gvineaj montarbaroj  •  AT0121 :Monto-kamerunaj kaj biokaj montarbaroj  •  AT0124 :Nordorient-kongaj malaltaĵaj arbaroj  •  AT0126 :Nordokcident-kongaj malaltaĵaj arbaroj  •  AT0130 :Okcident-gvineaj malaltaĵaj arbaroj  •  AT0707 :Gvinea arbara-savana mozaiko  •  AT0712 :Nord-konga arbara-savana mozaiko  •  AT0718 :Sud-konga arbara-savana mozaiko  •  AT0723 :Okcident-konga arbara-savana mozaiko
 •  AT1401 :Centrafrikaj mangrovoj  • 
 |
| Orientafrik-savana ekoprovinco | AT0704 :Centra-zambezaj mjombaroj  •  AT0708 :Itigiaj-sumbuaj densaĵoj  •  AT0721 :Viktori-basena arbara-savana mozaiko  • 
 |
| Orientafrik-altaĵara ekoprovinco | AT0101 : Albert-riftaj montarbaroj  • 
AT0108 : Orientafrikaj montarbaroj  • 
AT0907 :Zambezaj inunditaj herbejoj  • 
AT1004 :Drakensbergaj montaraj herbejoj, duonarbaroj kaj arbaroj  • 
AT1012 :Maputalandaj-pondolandaj arbustaroj kaj veprejoj  • 
AT1013 :Ruvenzoriaj-virungaj montaraj arbustetaroj  • 
 |
| Sudafrik-savana ekoprovinco | AT0701 :Angolaj mjombaroj  •  AT0702 : Angolaj mopanearoj  •  AT0902 Etoŝa-salebenaĵaj halofitaroj  •  AT1002 :Angol-eskarpaj savano kaj duonarbaroj  • 
 |
| Sudafrik-dezerta ekoprovinco | AT1310 Kaoko-Dezerto  •  AT1315 Namiba Dezerto  • 
 |
| Kablanda ekoprovinco | AT0115 Knajsnaj-amatolaj montarbaroj  • 
 |
| Madagaskara ekoprovinco | AT0105 :Komoraj arbaroj  •  AT0113 :Granit-sejŝelaj tropikaj humidaj arbaroj  •  AT0118 :Madagaskaraj subhumidaj arbaroj  •  AT0120 Maskarenaj arbaroj  •  AT0202 :Madagaskaraj sekaj deciduaj arbaroj  •  AT1301 : Aldabra-insularaj kserofitaroj  •  AT1311 :Madagaskaraj veprejoj  •  |
| *Vidu ankaŭ Afrotropiso, ekoprovinco kaj ekoregiono* |

 |

Eksteraj ligiloj
----------------


|  |  |
| --- | --- |
| Portala ikono | Portalo pri Afriko |
| Portala ikono | Portalo pri Biologio |
| Portala ikono | Portalo pri Geografio |

* angle Ekoregiono AT0902 Etoŝa-salebenaĵaj halofitaroj (WWF)
* angle Etoŝa-salebenaĵaj halofitaroj (*WWF-Wildworld*)
* angle Etoŝa-salebenaĵaj halofitaroj (*Wildworld*) - National Geographic Society
* angle Etoŝa-salebenaĵaj halofitaroj (*The Encyclopedia of Earth*)
* angle Etoŝa-salebenaĵaj halofitaroj (*Globalspecies*)[*rompita ligilo*]
* angle Situo de la ekoregiono : tajpu *Etosha Pan halophytics*